
PATVIRTINTA
Šiaulių Stasio Šalkauskio gimnazijos
direktoriaus 2026 m. rugsėjo 30 d.
įsakymu Nr. V- 67-(1.3 E)         


NETARNYBINIŲ LENGVŲJŲ AUTOMOBILIŲ NAUDOJIMO 
ŠIAULIŲ STASIO ŠALKAUSKIO GIMNAZIJOJE TAISYKLĖS 


I SKYRIUS
BENDROSIOS NUOSTATOS

1. Netarnybinių lengvųjų automobilių naudojimo Šiaulių Stasio Šalkauskio gimnazijoje (toliau – Įstaiga) taisyklės (toliau – Taisyklės) nustato, netarnybinių lengvųjų automobilių naudojimo tarnybos reikmėms bei darbo pareigoms (toliau – tarnybos reikmės) tvarką ir Įstaigos darbuotojų, dirbančių pagal darbo sutartis, (toliau – darbuotojai) atsakomybę už Taisyklių pažeidimą.
2. Taisyklės privalomos visiems darbuotojams.
3. Taisyklėse vartojamos sąvokos:
Netarnybinis lengvasis automobilis – Įstaigos darbuotojo tarnybos reikmėms naudojamas teisėtu pagrindu jo valdomas lengvasis automobilis, už kurio naudojimą darbuotojui mokama kompensacija degalų ar energijos įsigijimo išlaidoms ir automobilio amortizacijai padengti šiose Taisyklėse nustatyta tvarka.

II SKYRIUS
NETARNYBINIŲ LENGVŲJŲ AUTOMOBILIŲ NAUDOJIMAS TARNYBOS REIKMĖMS

4. Darbuotojas, norintis naudoti netarnybinį lengvąjį automobilį tarnybos reikmėms, Įstaigos vadovui pateikia prašymą leisti išvykti į tarnybinę komandiruotę netarnybiniu lengvuoju automobiliu (Taisyklių priedas).
5. Leidimas naudoti netarnybinį lengvąjį automobilį tarnybos reikmėms įforminamas Įstaigos vadovo įsakymu.
6. Darbuotojai gali naudoti netarnybinius lengvuosius automobilius tarnybinės komandiruotės reikmėms. Išlaidos darbuotojui už netarnybinio lengvojo automobilio naudojimą tarnybinės komandiruotės reikmėms kompensuojamos Komandiruočių išlaidų apmokėjimo biudžetinėse įstaigose ir regionų plėtros tarybose taisyklėse, patvirtintose Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ (aktuali redakcija), nustatyta tvarka.
7. Už netarnybinio lengvojo automobilio naudojimą tarnybos reikmėms darbuotojui mokama degalų ir (ar) energijos įsigijimo, automobilio amortizacijos, kelių mokesčio, automobilio stovėjimo mokesčio bei įvažiavimo mokesčio išlaidų kompensacija. Netarnybinio lengvojo automobilio naudojimo tarnybos reikmėms kompensacijos dydis apskaičiuojamas atsižvelgiant į šio automobilio techninius duomenis, degalų sąnaudų vidutines normas (rekomenduojama formulė nurodyta portale https://www.sac.lt/lengvojo-automobilio-kontrolines-bazines-kuro-sanaudu-normos-skaiciuokle/), taikant degalų vieneto kainą išlaidų kompensavimo metu. 
8. Rekomenduojamos išlaidos automobilio amortizacijai padengti – iki 30 procentų apskaičiuotų degalų ir (ar) energijos įsigijimo išlaidų (Taisyklių nuostatos), o kitos išlaidos kompensuojamos tik tais atvejais, kai pateikiami jas įrodantys dokumentai.
9. Darbuotojai, kuriems už netarnybinių lengvųjų automobilių naudojimą tarnybos reikmėms mokamos kompensacijos, netarnybiniais lengvaisiais automobiliais darbo metu turi naudotis tik tarnybos reikmėms, vadovaudamiesi tarnybinės etikos principais.


VII SKYRIUS
BAIGIAMOSIOS NUOSTATOS

10. Darbuotojai turi būti supažindinami su Įstaigos netarnybinių lengvųjų automobilių naudojimo taisyklėmis. 
11. Įstaigos vadovas ar jo įgalioti asmenys kontroliuoja, kaip laikomasi Taisyklių reikalavimų.
12. Darbuotojai, pažeidę Taisyklių reikalavimus, atsako teisės aktų, nustatančių atsakomybę už netinkamą Įstaigos turto naudojimą ir kelių transporte galiojančių taisyklių pažeidimus, nustatyta tvarka.
____________________________

Netarnybinių lengvųjų automobilių naudojimo Šiaulių Stasio Šalkauskio gimnazijoje taisyklių priedas

(Prašymo formos pavyzdys)

	
(pareigų pavadinimas)

	
(vardas ir pavardė)


_____________________
(adresatas)

PRAŠYMAS
DĖL IŠVYKIMO Į TARNYBINĘ KOMANDIRUOTĘ NETARNYBINIU LENGVUOJU AUTOMOBILIU

20____ m. _______________ d.
____________________
(surašymo vieta) 

Prašau leisti man, _________________________________________________________, 
                                                             (vardas, pavardė, pareigos)
vykti į tarnybinę komandiruotę ___________________________________________________ į 
		(nurodyti laikotarpį)
___________________________________ , kurios tikslas _______________________________
                  (komandiruotės vieta) 	(nurodyti komandiruotės tikslą) 
naudojantis netarnybiniu lengvuoju automobiliu 	,
                                              (markė, modelis, variklio darbinis tūris)
pagamintą __________ metais, valstybinis numeris __________ (naudojami degalai ir (ar) energija_____________), registruotą _________________________________________________
                                          (registravimo data, transporto priemonės registracijos liudijimo Nr., kieno vardu registruota)

ir kompensuoti degalų ir (ar) energijos įsigijimo, automobilio amortizacijos, kelių mokesčio, automobilio stovėjimo mokesčio bei įvažiavimo mokesčio išlaidas pagal Šiaulių Stasio Šalkauskio	gimnazijos direktoriaus 20 ___ m. ____________ ____ d. įsakymu Nr. ____ patvirtintas Įstaigos tarnybinių ir netarnybinių lengvųjų automobilių naudojimo taisykles, su kuriomis esu susipažinęs (-usi).
Patvirtinu, kad naudojamas automobilis yra techniškai tvarkingas, jo privalomoji techninė apžiūra ir transporto priemonių valdytojų civilinės atsakomybės privalomasis draudimas yra galiojantys, taip pat turiu teisę vairuoti šios kategorijos transporto priemonę.

PRIDEDAMA: 
1. Automobilio registracijos liudijimo kopija _____ lapas (-ai).
2. Kita 	.
(nurodyti)

______________________	___________	________________________
(pareigų pavadinimas)	(parašas)	(vardas ir pavardė)

____________________________
